Palpebillene lever i eller ved vann. De forskjellige artene finnes stort sett enten i stillestående eller rennende vann, sjelden begge deler, og holder seg i vegetasjon eller mudder nær bredden, også på land ved vannkanten. Artene i slekten foretrekker stort sett rent og klart vann, og kan være gode indikatorer på lite forurensning. De voksne billene er planteetere, larvene rovdyr.